पावर स्रोतों के बारे में और अधिक जानना वोटेज निर्धारित करने के लिए टूल्स का उपयोग वाट जानने के लिए गणित का उपयोग करना
ऊर्जा के उत्पन्न होने या उपयोग किए जाने की दर को वाट कहते हैं। बहुत सी यूटिलिटी कंपनियां, आपके द्वारा उपयोग की जाने वाली ऊर्जा के वाट के आधार पर, आपसे चार्ज लेंगी। वाट, मूल रूप से यह दर्शाता है कि, एक उपकरण कितनी ऊर्जा का उपयोग करता है।  रेटेड वाट्स, किसी उपकरण को चलाने के लिए, आवश्यक वाट्स की मात्रा होती है। उदाहरण के लिए, रेफ्रिजरेटर को आमतौर पर चलते रहने के लिए 500 वाट की आवश्यकता होती है। यदि आप अधिक एनर्जी-एफ़िशिएंट बनना चाहते हैं, सोलर-पैनल, या जनरेटर का उपयोग करना चाहते हैं तो, आपको अपने घर में वाट्स को जानने की आवश्यकता हो सकती है। इलेक्ट्रिकल पावर एसी और डीसी धाराओं में आता है। एसी का मतलब प्रत्यावर्ती विद्युत धारा (Alternating Current) है; यह विद्युत प्रवाह लगातार अपनी दिशा को उलटता रहता है और अक्सर घरों और कार्यालयों में इसका उपयोग किया जाता है। डीसी का मतलब सीधी विद्युत धारा (Direct Current) है, और इसका मतलब है कि करेंट केवल एक ही दिशा में यात्रा करता है। यह आपको बैटरी-पैक जैसी चीजों में मिल जाएगा।  सर्ज वाट्स (Surge watts) का मतलब है, उपकरण के मोटर या कंप्रेसर को शुरू करने के लिए आवश्यक वाट्स की मात्रा। उदाहरण के लिए, रेफ्रिजरेटर की मोटर और कंप्रेसर शुरू करने में 2,000 वाट्स लग सकते हैं। वाट, विद्युत शक्ति की एक मूल इकाई (बिजली, यांत्रिक, या थर्मल) है। वाट इसलिए महत्वपूर्ण है क्योंकि यदि आप इसे समझते हैं तो आप एनर्जी एफ़िशिएंसी में सुधार कर सकते हैं।   अपने वाट को कम करके आप एनर्जी एफ़िशिएंसी में सुधार करेंगे और पैसे बचाएंगे। यहां एक उदाहरण दिया गया है। मान लीजिए कि आप लाइट-बल्ब्स खरीद रहे हैं जिसमें से एक 100 वाट और दूसरा 23 वाट का है। यदि 100 वाट का बल्ब सस्ता है, तो आप मान सकते हैं कि इसे खरीदना बेहतर है। तथापि, समय के साथ 23 वाट का बल्ब आपके पैसे बचाएगा। वाट में अंतर को जानने के लिए सरल सा घटाना करें। इस मामले में, यह 77 वाट (100-23) है। यूटिलिटी कंपनियां अक्सर किलोवाट का उपयोग करके आपसे शुल्क लेती हैं। किलोवाट का पता लगाने के लिए वाट्स को 1,000 से विभाजित करें। फिर अपने द्वारा उपयोग किए गए घंटों से किलोवाट की संख्या में गुणा करें। यह किलोवाट-घंटा है। फिर, किलोवाट-घंटा लें और उस संख्या को अपनी ऊर्जा की लागत से गुणा करें। यह आपकी वार्षिक लागत है। उदाहरण के लिए, मान लें कि आपके पास 10 बल्ब्स हैं। उनमें से हर एक 100 वाट्स के हैं। 10 x 100 = 1,000 वाट्स। 1,000 वाट्स को 1000 से भाग देने पर हमें 1 किलोवाट प्राप्त होता है। मान लें कि आपने 2,000 घंटे ऊर्जा का उपयोग किया है। इस प्रकार, 1 किलोवाट x 2,000 घंटे = 2,000 किलोवाट प्रति वर्ष। आइए मान लें कि आपकी यूटिलिटी कंपनी आपको प्रत्येक किलोवाट-घंटे के लिए 10 रुपये चार्ज करती है। आप 2,000 किलोवाट x 10 = 20,000 रुपये देते हैं और यही उन बल्ब्स का उपयोग करने के लिए आपका वार्षिक खर्च होगा। ऐसे कई ऑनलाइन संसाधन हैं जो वाट निर्धारित करने के लिए कैलकुलेटर का प्रयोग करते हैं। वे आपके लिए सूत्र की गणना कर देंगे।  ऐसे संसाधन आम तौर पर आपको वोल्ट्स और ऐम्पस के मान प्रविष्ट (enter) करने के लिए कहते हैं। फिर आपको वाट प्राप्त करने के लिए "कैलकुलेट" बटन दबाए जाने के लिए कहा जाता है। ध्यान रखें कि, ऑनलाइन कैलकुलेटर हमेशा सटीक नहीं होते हैं क्योंकि, प्रत्येक उपकरण के बिजली की अपनी जरूरतें, थोड़ी भिन्न-भिन्न होती हैं। कुछ ऑनलाइन साइट्स आपको आवश्यक वाट्स बताएँगे, यदि आप उपकरण के प्रकार जैसे कि, टेलीविज़न या डेस्कटॉप-कंप्यूटर पर क्लिक करते हैं। कुछ ऑनलाइन साइट्स पर रेफ्रिजरेटर से लेकर बूम-बाक्स तक, विभिन्न उपकरणों द्वारा उपयोग किए जाने वाले वाट्स की सूची उपलब्ध होती है। डेटा-प्लेट को देखकर आप समझ सकते हैं कि उपकरण को कितने वाट्स की जरूरत है।   इसे अपने उपकरण के पीछे देखें। यह, आपके उपकरण के लिए आवश्यक वोल्ट्स, ऐम्प्स और वाट्स की जानकारी देता है। यह जानकारी उपकरण के पीछे प्रिंटेड हो सकती है। या आप नेम-प्लेट पर वाटेज देख सकते हैं।  वाटेज मीटर, उपकरण में प्लग किए जाते हैं, और वे आपको उपकरण को चलाने के लिए आवश्यक बिजली की सही मात्रा बताते हैं। एक उपकरण की वाटेज इसकी सेटिंग के आधार पर भिन्न हो सकती है। उदाहरण के लिए, उच्च वॉल्यूम पर एक रेडियो अधिक वाट का उपयोग करता है। आपको बिजली स्रोत में ऐम्पस और वोल्ट्स को जानना होगा। वाटेज (wattage) निर्धारित करने के लिए, एक साधारण से मल्टिप्लिकेशन फार्मूला का उपयोग करें। एम्पियर, उपयोग की गई बिजली की मात्रा है। वोल्टेज बिजली के बल या दबाव को मापता है।  वाट्स की संख्या वोल्ट्स और ऐम्पस के गुणनफल के बराबर होता है। बस इतना ही! दूसरे शब्दों में, वाट = ऐम्प x वोल्ट। कभी-कभी आप इस सूत्र को W = A X V के रूप में लिखा देखेंगे।  उदाहरण के लिए, यदि करेंट 3 ऐम्पस (3A) है और वोल्टेज 110V है, तो आप 3 से 110 में गुणा करते हैं  और 330W (वाट) प्राप्त करते हैं। सूत्र P = 3A x 110V = 330 W है (जहां P का मतलब पावर है)। यही कारण है कि वाट को कभी-कभी वोल्ट-ऐम्प्स भी कहा जाता है। सर्किट-ब्रेकर के हैंडल पर आमतौर पर ऐम्प्स लिखा होता है। यह सर्किट-ब्रेकर द्वारा ली जाने वाली अधिकतम एम्पियरेज होती है जिससे अधिक मात्रा में करेंट होने पर सर्किट-ब्रेकर ट्रिप कर जाएगा। आप लेबल या ऑपरेटिंग मैनुअल देखकर भी, वोल्ट्स और ऐम्प्स दोनों का पता कर सकते हैं। आप आम उपकरणों के लिए मानक आंकड़े देख सकते हैं (घरों में ज़्यादातर छोटे उपकरणों और लाइट फिक्सचर्स में 15-20 ऐम्प्स के बीच के सर्किट की, और बड़े उपकरणो में 20 से 60 ऐम्पस के बीच के सर्किट की, आवश्यकता होती है। हालांकि, अधिकांश काउंटर टॉप घरेलू उपकरणों को 120 वोल्ट के लिए रेट किया जाता है और 12 या उससे कम ऐम्प्स के साथ संचालित किया जाता है। बड़े उपकरणों जैसे कि, कुकिंग रेंज और क्लोद्स ड्रायर्स को अधिक शक्ति की आवश्यकता होती है और वे 240 वोल्ट वाले बिजली के वायर्ड सर्किट्स से जुड़े होते हैं तथा, कई फ़ैक्टर्स के आधार पर, 20 से 40 ऐम्पस तक बिजली खींच सकते हैं। उत्तरी अमेरिका में घरेलू तारों में आमतौर पर 120 या 240 वोल्ट की बिजली सप्लाइ होती है। आप मल्टिप्लिकेशन फार्मूला को उल्टा प्रयोग कर सकते हैं। उदाहरण के लिए, मान लें कि आपके यहाँ 24-40 पावर वाले एसी बिजली की आपूर्ति है। इसका मतलब है कि आपकी बिजली की आपूर्ति में 24 वोल्ट्स और 40 वाट्स हैं।  बिजली का स्रोत 1.6 ऐम्प्स की आपूर्ति कर सकता है। प्रयुक्त सूत्र 40=? X 24 है। इस प्रकार, आप 40 को 24 से विभाजित करके 1.6 प्राप्त कर सकेंगे।  एक और भी वजह है जिसके कारण आपको ऐसा करने की आवश्यकता पड़ सकती है। आइए मान लें कि आप एक सीलिंग फैन द्वारा उपयोग किए जाने वाले वाट्स को जानना चाहते हैं और पंखे का लेबल कहता है कि पंखा अमुक संख्या में ऐम्प्स का उपयोग करता है। फिर आप एक सीलिंग फैन द्वारा उपयोग किए जाने वाले वोल्ट्स का सामान्य मान (निर्माता को कॉल करके या ऑनलाइन देखकर), प्राप्त कर सकते हैं, तत्पश्चात, दोनो संख्याओं को गुणा करें और सीलिंग फैन को चलाने के लिए आवश्यक वाट क्षमता के मान का पता करें। यदि आप किसी प्रतिरोधी का वाटेज जानना चाहते हैं तो, आपको वोल्टेज (V) और करेंट (I) जानना होगा। इसे ओम का नियम (Ohm’s law) कहा जाता है।  मल्टिप्लिकेशन फार्मूला वोल्टेज गुणे करेंट है जिसे, W=V X I के रूप में व्यक्त किया जाता है। कभी-कभी आप फार्मूला में पी लिखा देखेंगे जहां P पावर को प्रदर्शित करता है। सूत्र तब अधिक जटिल हो जाता है जब, समय के साथ पावर में बदलाव आता है। इसमें, औसत जानने के लिए, समय-अवधि का प्रयोग किया जाता है। गणना करना मुश्किल होता है और इस तरह के मापन के लिए, आपको विशेष उपकरण का प्रयोग करना चाहिए जिसे वाटेज़ मीटर कहा जाता है।
समझें कि वाट्स क्यों मायने रखते हैं: ज्यादा एनर्जी एफ़िशिएंट बनें: एक ऑनलाइन कैलकुलेटर प्राप्त करें: अपने उपकरण को देखें: एक बिजली स्रोत में वाट निर्धारित करें: ऐम्प्स या वोल्ट्स को एक ही विधि से पता करें: किसी प्रतिरोधी (Resistor) का वाटेज पता करें:
https://www.wikihow.com/Calculate-Wattage https://www.wikihow.com/Calculate-Wattage https://www.wikihow.com/Calculate-Wattage
Learning More About Power Sources Using Tools to Determine Wattage Using Math to Determine Watts